Steinar Sagen, norsk komiker, skuespiller og radio- og fjernsynsmedarbeider. Programleder for Radioresepsjonen i NRK P3 fra 2006. Han har tidligere vært med i radioprogrammene Holger Nielsens Metode, Onkel Happy og P3morgen.
Han har også medvirket i komiseriene Singelklubben (2005), Fremtiden kommer bakfra (2006) og Torsdag kveld med Steinar Sagen (2007), alle produsert av NRK TV. Dessuten stemmelegger han programmer for fjernsynet.
Håvard Lilleheie og Steinar Sagen var både skuespillere og tekstforfattere i stand-up-showet Frustrerte fyrer, som gikk på Latter i Oslo 2006.
Steinar Sagen har også skrevet humorboken 100 ting du burde irritere deg over før du dauer (2007).
Vil du sitere denne artikkelen? Kopier denne teksten og lim den inn i litteraturlisten din: Nilsen, Anne Grete. (2009, 17. juni). Steinar Sagen. I Store norske leksikon. Hentet fra https://snl.no/Steinar_Sagen